**3-րդ կրթական հարթակ**

 **17-րդ շաբաթ**

***Նախորդ դասի ստուգում։***

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* Դասասկզբյան հարց ու պատասխան աշակերտների հետ
* **Առաջին քառորդի ամփոփում/ստուգողական թեստ**

***Նոր դաս***

* **Գրականություն** **-** **«Շունը աչքերով էր խոսում»**,Գյուրջինյան, 2-րդ դասարան, էջ 114
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ։
* **Քերականություն- Վանկ: Վանկերի տեսակները**։ **Տողադարձ**
* **Մշակույթ –Հովհաննես Թումանյան**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար*․**

**Գրականություն –** Դասարանում կարդալ և վերլուծել **«Շունը աչքերով էր խոսում»** տեքստը և պատասխանել հետևյալ հարցերին։

* Հովիկը ինչպիսի՞ տղա էր որ նկատեց շանը:
* Նա ինչու՞ ուզեց շանը տուն տանել ինչ ազդեց Հովիկի վրա։
* Հովիկը ինչու՞ էր ամոթահար ու վշտացածկախել գլուխը։
* Իսկ դու ինչպե՞ս կվարվեիր:

**Բառագիտություն**

* Սովորել հետևյալ բառերի բացատրությունները
	+ Ամոթահար-ամոթից հուզված՝ շփոթված
	+ Կաղալ-դժվարությամբ քայլել
* Սովորել հետևյալ բառերի հոմանիշները։
	+ շրջվել – պտտվել
	+ զայրանալ – բարկանալ
	+ խռովել – նեղանալ
	+ կատակ – հումոր
	+ ափսոսել-փոշմանել
* Սովորել հետևյալ բառերի հականիշները
	+ խռովել-հաշտվել
	+ հեռանալ-մոտիկանալ
	+ շոգ-ցուրտ
	+ ցածրաձայն-բարձրաձայն
	+ թուլանալ-ուժեղանալ
* Սովորել հետևյալ բառերի ուղղագրությունը՝ *աշխույժ աշխուժանալ։*

**Քերականություն – Վանկ: Վանկերի տեսակները։ Տողադարձ։**

* **Վանկ** է կոչվում այն հնչյունը կամ հնչյունաչխումբը, որը արտասանվում է միանգամից՝ մեկ շնչով:
* Մեկ վանկ ունեցող բառը կոչվում է **միավանկ։ Օ**րինակ՝ տուն, մուկ:
* Մեկից ավելի վանկ ունեցող բառերը կոչվում են **բազմավանկ**։ Օրինակ` պատուհան:
* Պատահում է, որ բազմավանկ բառը տողում չի տեղավորվում և մենք ստիպված ենք լինում նրա մի վանկը կամ վանկերի մի մասը տեղափոխել հաջորդ տող՝ այսինքն **տողադարձ** կատարել
	+ Տողադարձի երկու հիմնական կանոն`
* Տողադարձի ժամանակ հաջորդ տողը տարվող մասը չպետք է սկսվի ձայնավորով:
* Երկու ձայնավորների միջև գտնվող երկու և ավելի բաղաձայններից հաջորդ տող է անցնում միայն մեկը՝ վերջինը։ Օրինակ՝ կար-դալ, հաղ-թել կանգ-նել, հարց-նել և այլն։
* Երկու և ավելի բաղաձայնների միջև եղած գաղտնավանկը, այսինքն՝ լսվող, բայց չգրվող ը հնչյունը գրվում է միայն տողավերջի ու հաջորդ տողի սկզբի վանկերում, օրինակ՝ հետաքըր-քըրվել, կըն-քահայր, բայց հե-տաքրքրվել, կնքա-հայր։
* Բարդ և ածանցավոր բառերի մեջ, տողադարձի ժամանակ արմատը կարելի է ամբողջությամբ հաջորդ տող տանել։ Օրինակ՝ արտա-գրել, ան-գլուխ։

**Հարցեր և առաջադրանքներ՝ առարկայի չափորոշչային նվազագույն պահանջների կատարումը ստուգելու համար**.

* Ի՞նչ է վանկը։
* Վանկերը քանի՞ տեսակ են լինում։
* Ո՞ր վանկերն են կոչվում միավանկ։ Բերել միավանկ բառերի օրինակներ։
* Ո՞ր վանկերն են կոչվում բազմավանկ։ Բերել բազմավանկ բառերի օրինակներ։
* Ի՞նչ է տողադարձը։
* Ի՞նչպես են տողադարձվում 2 կամ ավելի բաղաձայն ունեցող բառերը։ Բերել օրինակներ։
* Տողադարձի ժամանակ ի՞նչ է պատահում ը գաղտնավանկի հետ։
* Ինչպե՞ս են վանկատվում բարդ և ածանցավոր բառերը։

**Առաջադրանքներ**

* **Տրված բառերը տեղադրիր վանդակներում՝ ըստ վանկերի տեսակների**

Թագավոր, տղա, անխելք, տուն, խնձորենի, տնակ, մուկիկ, անտուն, շնիկ, աթոռ, սեղան, դասարան, անհույս, անվճար, գրատախտակ:

* **Տողադարձի՛ր հետևյալ բազմավանկ բառերը**

Կապույտ, կարմիր, սպիտակ, անհույս, դասարան, խնձորենի, նռնենի, արտագրել, գրատախտակ

**Մշակույթ –** **Հովհաննես Թումանյան**

 Հովհաննես Թումանյանը եղել է հայ մեծ գրող և բանաստեղծ: Ծվել է 1869 թվականին Լոռվա մարզի Դսեղ գյուղում: Հովհաննես Թումանյանը գրել է բազմաթիվ բանաստեղծություններ, հեքիաթներ, պատմավծքներ, պոեմներ: Թումանյանն իր առաջին ստեղծագործությունը գրել է 12 տարեկանում: Նրա հայտնի հեքիաթներից են՝ «Չարի վերջը», «Քաջ Նազարը», «Անբան հուռին»: Հայտնի պոեմներից են` «Սասունցի Դավիթը», «Թմբկաբերդի առումը», բանաստեղծություններից են`«Շուն ու կատուն» և այլն:

Հովհաննես Թումանյանը շատ հայրենասեր էր: Իր ստեղծագուրծություններից շատերում նա նկարագրում է հայ գյուղացիների կյանքը: 1899 թվականին բանաստեղծը կազմակերպում է «Վերնատուն» գրական խմբակը, որի անդամնենրն են դառնում բազմաթիվ հայ նշանավոր գրողներ և բանաստեղծներ: Հովհաննես Թումանյանը մահացել է 1923 թվականի մարտի 23-ին՝ 54 տարեկան հասակում:

**Հարցեր և առաջադրանքներ**

* Որտե՞ղ է ծնվել Հովհաննես Թումանյանը։
* Ի՞նչ հեքիաթներ և ստեղծագործություններ է գրել Հովհաննես Թումանյանը։
* Ի՞նչ էր Հովհաննես Թումանյանի ստեղծած գրական խմբակի անունը:

**Կրկնողություն։ - Վերհիշել բոլոր ուղղագրական, բացատրական բառերը, հոմանիշների և հականիշների զույգերը։**

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության դասանյութը և վերարտադրել սեփական խոսքերով և պատասխանել դասավերջի հարցերին։
* Բառագիտության բաժնում առաջադրված բառերը բացատրել, հոմանիշներն ու հականիշները ճանաչել և ուղղագրական բառերը ճիշտ գրել։
* Քերականական նյութն ամրապնդել վարժությունների միջոցով և բերել օրինակներ։
* Մշակութային բաժնում առաջադրված դասանյութը հասկանալ և պատասխանել առաջադրված հարցերին։ Մասնակցել խմբային աշխատանքներին։